Diari Oficial de la Generalitat Valenciana


Sumari del DOGV 4509, del 28-05-2003 (2003/6111)

RESOLUCIÓ de 14 de maig de 2003, de la Direcció General de Funció Pública, per la qual es constituïx la borsa d'ocupació temporal per a nomenament de funcionaris interins, del grup A, sector administració especial, enginyers de camins.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6111


Data del document
:   14-05-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * treball temporal
    * enginyer
    * concurs administratiu
    * administració regional
    * concurs administratiu

RESOLUCIÓ de 14 de maig de 2003, de la Direcció General de Funció Pública, per la qual es constituïx la borsa d'ocupació temporal per a nomenament de funcionaris interins, del grup A, sector administració especial, enginyers de camins. [2003/Q6111]
  
L'apartat 1 de l'article 5 de l'Orde, de 19 de juliol de 2002, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 24.07.2002 i correcció d'errors en el DOGV de 24.09.2002), disposa que les borses de treball es convocaran mitjançant resolució de la Direcció General de Funció Pública.
  
L'apartat 2 del mateix article establix que poden integrar-se en la corresponent borsa els qui, havent participat en un procés selectiu per a l'ingrés en l'administració del Govern Valencià, finalitzat després de l'entrada en vigor del Decret 33/1999, de 9 de març, del Govern Valencià, hagen aprovat els exercicis que es determinen i acrediten els requisits exigits per a prendre part en el procés selectiu.
  
Mitjançant dos ordes de 2 de juliol de 2001, de la Conselleria de Justícia i Administracions Públiques (DOGV de 17.07.2001), es van convocar proves selectives d'accés al grup A, sector administració especial, enginyers de camins, torn d'accés lliure (Convocatòria 14/1999) i torn de promoció interna (Convocatòria 15/1999).
  
Per Resolució de 17 de juliol de 2002,de la Conselleria de Justícia i Administracions Públiques, es va declarar deserta la Convocatòria 15/1999, per la qual es convocaven proves selectives d'accés al grup A, sector administració especial, enginyers de camins, torn de promoció interna, per no haver aspirants presentats (DOGV de 05.08.2002).
  
El tribunal de selecció de les referides proves, mitjançant acord, de data 23 d'abril de 2003, disposa la publicació de la relació definitiva d'aspirants aprovats que han superat el concurs oposició en el torn lliure; atés que la convocatòria del torn de promoció interna va ser declarada deserta.
  
En virtut d'això i en ús de les facultats que té conferides, esta Direcció General de Funció Pública resol:
  
Primer
  
Que queda constituïda la borsa d'ocupació temporal per al nomenament de funcionaris interins del grup A, sector administració especial, enginyers de camins, per tal que, quan les necessitats del servici ho requerisquen, puguen proveir-se provisionalment de llocs de treball dels referits grup i sector de l'administració del Govern Valencià, de conformitat amb el que establix l'Orde de 19 de juliol de 2002, de la Conselleria de Justícia i Administracions Públiques, reguladora de l'expressada matèria.
  
Segon
  
La borsa, a què es referix el número anterior, està integrada pel personal que seguidament es relaciona:
  
1. Aspirants que han aprovat el concurs oposició de les proves selectives de la Convocatòria 14/1999 i estiguen compresos en la relació definitiva d'aspirants aprovats que han superat el concurs oposició en el torn lliure.
  
2. Aspirants que han aprovat algun exercici eliminatori de la fase d'oposició, de la convocatòria citada en l'apartat anterior.
  
Tercer
  
1. Per a formar part de la borsa caldrà posseir els requisits exigits en la convocatòria de les proves selectives del grup A, sector administració especial, enginyers de camins, en què han participat. A més, per a obtindre el nomenament de funcionari interí, s'hauran de tindre els requisits del lloc a exercir.
  
2. La possessió dels requisits s'acreditarà abans del nomenament, en el termini que a l'efecte es concedix, llevat que ja consten acreditats davant de la Direcció General de Funció Pública; en este cas bastarà al·legar-los i indicar quan i a quins efectes es va presentar la documentació justificativa.
  
3. L'orde de prelació dels integrants de la borsa és el següent:
  
3.1 Els qui hagen superat les fases d'oposició i concurs en el torn lliure, per orde de major a menor puntuació total d'ambdós fases, i es troben inclosos en la relació definitiva d'aspirants aprovats.
  
3.2 Els qui hagen superat la fase d'oposició en el torn lliure i havent sigut valorats els seus mèrits en la fase de concurs no es troben inclosos en la relació indicada en el paràgraf anterior, per orde de major a menor puntuació obtinguda per la suma aconseguida en la fase d'oposició i l'aconseguida en la puntuació final de la fase de concurs.
  
3.3 Els aprovats en el primer i segon exercici de la fase d'oposició en el torn lliure, per orde de major a menor puntuació, obtinguda per la suma aconseguida en dits exercicis, més la que s'obtinga per mèrits, segons el barem de la convocatòria de les proves selectives.
  
3.4 Els aprovats en el primer exercici de la fase d'oposició en el torn lliure, per orde de major a menor puntuació, obtinguda per la suma aconseguida en dit exercici, més la que obtinga per mèrits, segons el barem de la convocatòria de les proves selectives.
  
Quart
  
1. La Comissió de Seguiment de les borses d'ocupació temporal efectuarà la baremació de mèrits als integrants de la borsa a què no se'ls hagen valorat en la fase de concurs de les proves selectives, a fi de sumar la puntuació a l'obtinguda en la fase d'oposició i se'ls haurà d'ordenar en la relació de components de la borsa, segons la puntuació total, de major a menor.
  
2. A tal fi, els interessats presentaran un currículum en què al·legaran els mèrits previstos en l'annex V de la Convocatòria 14/1999, segons el que disposa l'Orde de 2 de juliol de 2001, de la Conselleria de Justícia i Administracions Públiques, per la qual es convocaven proves selectives d'accés al grup A, sector administració especial, enginyers de camins, corresponent al torn lliure (DOGV de 17.07.2001).
  
A dit currículum s'acompanyarà la documentació acreditativa dels mèrits que s'al·leguen, llevat que ja consten en el Registre de Personal de la Direcció General de la Funció Pública.
  
Els mèrits que no consten inscrits i que no s'acrediten de manera fefaent no es valoraran, i hauran d'haver sigut obtinguts o computats fins a la data d'acabament del termini de presentació d'instàncies, per a participar en les citades proves selectives.
  
3. La documentació requerida haurà de presentar-se en el termini de 10 dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana, a les seus de la Conselleria de Justícia i Administracions Públiques d'Alacant, Castelló i València o a qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Cinqué
  
1. L'àmbit territorial d'esta borsa d'ocupació és el de la Comunitat Autònoma Valenciana i la provisió de llocs, amb caràcter interí, s'efectuarà segons el que preveuen l'article 6 i concordants de l'Orde de 19 de juliol de 2002, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball en l'administració del Govern Valencià.
  
2. Sense perjudici del que indica el paràgraf anterior i per tal d'agilitar la gestió dels nomenaments interins, alhora que s'eviten disfuncions en l'assignació de destinacions en província distinta de la de residència del candidat, s'observaran les regles següents, en el procediment per als nomenaments d'interí:
  
2.1 Les vacants a cobrir s'oferiran, seguint l'orde de prelació de la borsa, als qui tinguen el seu domicili en la mateixa província en què es trobe el lloc vacant, segons les dades que van fer constar en la seua sol·licitud de participació en dites proves; llevat que els integrants de la borsa manifesten per escrit, davant de la Direcció General de la Funció Pública, en el termini de 10 dies hàbils, comptadors des de l'endemà de la publicació de la present Resolució, que es comprometen a acceptar la destinació que se'ls oferisca en qualsevol localitat de la Comunitat Valenciana o en alguna província determinada. Esta opció haurà de presentar-se juntament amb el currículum sol·licitat i en escrit a part.
  
2.2 En els supòsits en què la localitat del destinació que s'oferira als components de la borsa estiga compresa en la província en què tinga el seu domicili o en aquella o aquelles en què haja fet la seua opció, la no-acceptació del nomenament com a interí produirà l'efecte de desplaçament de l'interessat a l'últim lloc de la borsa.
  
Sisé
  
En compliment de la disposició transitòria de l'orde, citada en el paràgraf anterior, queden dissoltes les borses que estigueren en vigor amb anterioritat a la data d'esta resolució, per al nomenament de funcionaris interins del grup A, del sector d'administració especial, enginyers de camins.
  
Seté
  
1. La present resolució posa fi a la via administrativa i contra esta cap interposar recurs de reposició, amb caràcter potestatiu, davant del mateix òrgan que l'ha dictat en el termini d'un mes, a partir del dia següent al de la seua publicació; de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Si no es recorre en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant del Jutjat Contenciós Administratiu de València en el termini de dos mesos, comptadors des de l'endemà de la publicació d'esta resolució.